《感怀》
宋代·郑獬

北风哭夜星辰寒，竹篱敲戛鸣琅玕。老蟾瘦噤失光采，天地冻琅鱼龙乾。

嘅然忆归几千里，长江大山交屈蟠。湘水东去注不极，我心夜夜如鸣湍。

弟兄起居谅欢适，高堂綵衣翩翻翻。嗟我摧颓落苍海，两腋恨无双飞翰。

远方就学何所得，数年短发才胜冠。何时拂袖得归去，春风笑满南陔兰。

作者简介：郑獬（1022——1072）字毅夫，号云谷，虔化人，江西宁都梅江镇西门人，因他的祖父前往湖北安陆经商，便寄居于此。商籍人安陆，详载宁都州志，少负售才词章豪伟，宋皇祐壬辰科举人，癸巳状元及第，初试国子监谢启曰，李广才气自谓无双。